[{"text_idx": "#000003", "text": "Gofynnwch i unrhyw ferch 14 oed arall beth fydden nhw ei hoffi gael fwyaf yn 2021, mae\u2019n siw\u0302r y cewch atebion fel - y palet colur drytaf, yr iPhone 12 newydd, neu efallai gael digon o bres i allu mynd i siopa bob dydd. Ond i mi fuaswn i\u2019n hoffi annibyniaeth i Gymru.Mae rhai yn dweud nad ydi o yn realistig i Gymru gael annibyniaeth, ei bod yn wlad rhy fach, ond mae Cymru wedi gallu profi yn y gorffennol ein bod yn wlad gref, mi aethom i rownd gynderfynol yr Ewros yn 2016, mae llawer iawn o bobol enwog wedi dod o Gymru - Tom Jones, Shirley Bassey, Gareth Bale, Tanni Grey-Thompson a chymaint mwy, mae\u2019n anhygoel pa mor llwyddiannus mae gwald mor fach yn gallu bod!Mae YesCymru wedi cyrraedd dros 16,000 o gefnogwyr fel yr ydw i yn ysgrifennu hwn ac mae\u2019n siw\u0302r erbyn yr amser i chi ei ddarllen bydd yna lawer iawn mwy, ond fel yr ydw i yn gweld y nifer o aelodau yn mynd i fyny bob dydd, dwi\u2019n sylwi - waw - mae cymaint a\u0302 hyn o bobol wedi gweld y goleuni i ymaelodi, ac mae pob un unigolyn yn dod a ni gam yn agosach at beidio fod o dan reolaeth San Steffan, sy\u2019n rhoi mwy o gyfleoedd i ni fel gwlad.Y gwir ydi, dydi Cymru ddim yn wlad fach. Efallai ei bod hi\u2019n fach o ran maint, ond mae hen ddigon o boblogaeth iddi i allu fod yn wlad rydd. Mae Cymru yn wlad digon cryf a digon abl i fod yn annibynnol, ac yn fy marn i, dwi\u2019n meddwl ein bod yn haeddu sefyll ar ein traed ein hunain.Mae cymaint o ymdrech a brwdfrydedd yn cael ei ddangos gan bob aelod, rydym yn chwifio ein baneri, rydym yn gosod sticeri, rydym yn trafod, addysgu, rydym yn ysgrifennu, rydym yn cynnal cyfarfodydd a gorymdeithiau sydd yn profi faint mae'r Cymry eisiau annibyniaeth a faint mae\u2019n ei olygu i bob un ohonom.Mae llyfr newydd Anibyniaeth - Independence gan Mari Emlyn yn llawn darnau a rhesymau gan gefnogwyr (yn cynnwys fi) pam eu bod nhw\u2019n gefnogol i annibyniaeth, ac mae\u2019n anhygoel gweld yr amrywiaeth o bobol sydd wedi ysgrifennu yno. Mae ganddom ni i gyd yr un weledigaeth, ond mae pawb a\u2019i reswm ei hun dros gefnogi YesCymru.Rhydd i bawb ei farn ei hun ar annibyniaeth a dwi\u2019n parchu hynny, ond efallai rhywbryd stopiwch a meddwl beth fydd y manteision o gael yr hawl i redeg ein gwlad ein hunain o\u2019i gymharu a\u0302\u2019r sefyllfa rydym ynddi heddiw. Ac os ydych yn newid eich meddwl, ceisiwch berswadio eraill i wneud yr un peth.Diolch am ddarllen - ac ymlaen! Annibyniaeth amdani! Diolch am ddarllen,Nel x"}]